सनी लियोन के 'हैलोजी' सॉन्ग ने मचाई धूम, 'रागिनी एमएमएस रिटर्न्स' का है गाना- देखें Video  
'रागिनी एमएमएस रिटर्न्स' का स्पेशल सॉन्ग रिलीज
सनी लियोन पर फिल्माया गया गाना
 'हैलो जी' सॉन्ग ने मचाया धमाल
'रागिनी एमएमएस रिटर्न्स' (Ragini MMM Returns S2) का स्पेशल डांस नंबर 'हैलोजी' (HelloJi) रिलीज हो गया है. यह गाना सनी लियोन (Sunny Leone) पर फिल्माया गया है. सनी लियोन इस गाने में शानदार डांस कर रही हैं. 'हैलो जी' सॉन्ग को यूट्यूब पर हजारों व्यूज मिल चुके हैं. सनी लियोन (Sunny Leone Video) पर फिल्माया गया यह सॉन्ग यूट्यूब पर ट्रेंड कर रहा है. इस सॉन्ग को मीत ब्रदर्स ने कंपोज किया है. उनके अलाना इस सॉन्ग में कनिका कपूर (Kanika Kapoor) ने भी अपनी आवाज दी है. सनी लियोन के इस डांस वीडियो ने धूम मचा दी है.


सनी लियोन (Sunny Leone) का यह डांस नंबर दर्शकों को खूब पसंद आ रहा है. 'रागिनी एमएमएस रिटर्न्स' (Ragini MMM Returns S2) जल्द ही रिलीज होगी. यह दूसरा सीजन होगा. इस सीजन में वरुण सूद और दिव्या अग्रवाल नजर आएंगे. 'रागिनी एमएमएस रिटर्न्स (Ragini MMM Returns)'के पहले सीजन में करिश्मा शर्मा, सिद्धार्थ गुप्ता और रिया सेन नजर आए थे. एकता कपूर की यह सीरीज उनकी इस नाम से आधारित फिल्मों पर ही है. एकता कपूर ने 2011 में रागिनी एमएमएस और 2014 में रागिनी एमएमएस 2 बनाई थी, जिसमें सनी लियोन लीड रोल में थीं. 
वर्क फ्रंट की बात करें तो सनी लियोन (Sunny Leone) इन दिनों एमटीवी स्प्लिट्सविला होस्ट कर रही हैं. इसके अलावा उन्होंने 2012 में पूजा भट्ट की फिल्म 'जिस्म 2' से बॉलीवुड में डेब्यू किया था. इसके बाद वह कई स्पेशल सॉन्ग्स में भी नजर आई हैं. खासकर फिल्म रईस में उन्होंने लैला सॉन्ग से खूब धमाल मचाया था. अब वह जल्द ही अपकमिंग हॉरर कॉमेडी फिल्म 'कोकोकोला' (Kokokola), 'रंगीला' और 'वीरामादेवी' में जलवे बिखेरती दिखाई देंगी.